Lav et referat af nedenstående tekst:

Tekst:
De har trippet for at komme i gang. Mandag og tirsdag er der så atter travløb på væddeløbsbanen i Aalborg. Løbene bliver afviklet uden tilskuere og med særlige restriktioner, der skal minimere risikoen for smittespredning. - Jeg er glad for, at vi er kommet i gang igen, men det bliver noget anderledes, end vi er vant til. Det er lidt mærkeligt at skulle gøre det uden publikum, men det må vi vente med at koble på, siger banechef Lars Hellerup. Vigtigt for professionelle at kunne deltage i løb Racing Arena Aalborg har på grund af det midlertidige forsamlingsforbud stort set ingen indtægter haft siden 8. marts. Løbene mandag og tirsdag bliver formentlig også med begrænset indtægt, da der ikke bliver mulighed for at spille på væddeløbsbanen, men kun på nettet. Alligevel er disse løb vigtige for de professionelle udøvere af sporten. - Væddeløbssporten er et stort erhverv her i Nordjylland. Jo længere tid der går, hvor professionelle ikke kan køre, jo færre heste er i træning. I sidste ende kan man risikere at skulle afskedige personale – eller at skulle dreje nøglen om, siger Lars Hellerup. 70 heste til start I alt er der 70 tilmeldte heste til løbene mandag og tirsdag. Kuske og medhjælpere må kun opholde sig i deres egne tildelte stalde, og der må max være ti personer samlet i en stald. Når der er flest personer, vil der ifølge banechefen være 98 personer til stede på 16 tønder land. Securityfolk sørger for, at der ikke kommer andre ind end dem, der har fået lov til at være på væddeløbsbanen. De tilstedeværende skal følge en lang række retningslinjer. Blandt andet skal de være på banens område i kortest mulig tid, og når de er færdige, skal de køre hjem med det samme. - Jeg har en rigtig god mavefornemmelse ud fra en sundhedsmæssig betragtning. Jeg vil dog ikke afvise, at nogle ting vil blive rettet til efter første løbsdag, siger Lars Hellerup. Han glæder sig over at der igen er løb på væddeløbsbanen i Aalborg. - For første gang i lang tid har man mulighed for at se noget sport, der ikke er en genudsendelse. Jeg har selv set Bjarne Riis vinde tre-fire gange den seneste måned. Det bliver ikke ved med at være overraskende, siger banechefen. Se trav direkte på TV2 Nord Salto, på tv2nord.dk/tv eller på TV2 Nords app mandag 20. april og tirsdag 21. april klokken 15.30-17.30. Se meget mere hestesport lige her.

Referat:
Efter syv ugers pause er der igen travløb på Racing Arena Aalborg. Der er intet publikum. I stedet kan man følge løbet på TV2 Nord Salto og tv2nord.dk.